SAPPE บวกแรง 5% เก็งงบ Q3 โตดี โบรกเชียร์ซื้อเป้า 52.25 บ. อัพไซด์สูง 32%  
SAPPE บวกแรง 5% เก็งงบไตรมาส 3/65 โตดี โบรกเชียร์ซื้อเป้า 52.25 บาท ชูอัพไซด์สูง 32%  
SAPPE บวกแรง 5% เก็งงบไตรมาส 3/65 โตดี โบรกเชียร์ซื้อเป้า 52.25 บาท ชูอัพไซด์สูง 32%  
8 พ.ย. 2565

ผู้สื่อข่าวรายงานว่า บริษัท เซ็ปเป้ จำกัด (มหาชน) หรือ SAPPE ณ เวลา 11:39 อยู่ที่ระดับ 41.50 บาท บวก 2.00 บาท หรือ 5.06% ราคาสูงสุด 41.75 บาท ราคาต่ำสุด 39.75 บาท ด้วยมูลค่าซื้อขาย 44.25 ล้านบาท คาดนักลงทุนเก็งกำไรงบไตรมาส 3/65 ออกมาสดใส

ด้านบริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์วันนี้(8 พ.ย.65) ว่า บริษัทได้ทำการ screening หุ้น value play (หุ้นที่ยังมีราคาถูก มี upside สูง) ที่น่าสนใจจากฐานข้อมูลของ Bloomberg consensus โดยใช้เกณฑ์ 1.มี upside เกินกว่า 20% จากราคาเป้าหมายเฉลี่ยของ Bloomberg consensus, 2.นักวิเคราะห์ส่วนใหญ่ให้คำแนะนำซื้อ และ3.ราคาหุ้นปัจจุบันต่ำกว่าหรือใกล้เคียงราคาเป้าหมายต่ำสุดที่นักวิเคราะห์ให้ไว้
โดยในครั้งนี้มีหุ้น SAPPE เข้าเกณฑ์ดังกล่าว โดยนักวิเคราะห์ส่วนใหญ่ให้คำแนะนำซื้อมากถึง 7 แห่ง (Buy/Hold/Sell : 7/0/0) โดยหุ้นมีอัพไซด์สูง 32% จากราคาเป้าหมาย 52.25 บาท
ด้านบล.ทิสโก้ ระบุในบทวิเคราะห์วันนี้(8 พ.ย.65) ว่า แนะนำเก็งกำไรหุ้นงบไตรมาส 3/65 ออกมาดี ทั้งเทียบช่วงเดียวกันของปีก่อน และเทียบไตรมาสก่อนหน้า อาทิ AU, BANPU, BEM, BJC, CK, COM7, CPALL, EA, ICHI, KISS, PRM, SAPPE, SICT, SISB, TOA, TU